Piret kinnitati noortenõukogu koosseisu küll. Lisaks temale aga linnapea ettepanekul ka "aktiivsete noorte" esindajatena noored Keskerakondlased Henri Kaselo ja Raimond Kaljulaid. Samal linnavalitsuse istungil muudeti sujuvalt ka noortenõukogu põhimäärust sedasi, et senise 18 liikme asemel saab seal olla 23 liiget. Noorte esindajatele ette nähtud üheksat kohta kusjuures ei muudetud. Seega senise 9 noort/9 linna esindajat asemel saab noortenõukogus olema  hoopis 9 noort/14 linna esindajat. Noortel kärbiti tiibu ja edaspidi räägi mida tahad aga kõik otsused on ikka sellised nagu linnal vaja. Juba kuu aega varem oli muudetud põhimäärust sedasi, et noorte esindajaid ei vali enam mitte Tallinna noorteorganisatsioonid ise (tegelikult oli see omajagu vajalik muudatus kuna noorte esindajate valimiskord oli selle hetkeni rohkem suusõnaline kokkulepe ja hea tava ning linnavõimudega arutades jõuti kokkuleppele, et ka edaspidi korraldab amet noorteorganisatsioonide seas  valimised) vaid need esitab Tallinna Spordi- ja Noorsooamet nii nagu ise heaks arvab. Kusjuures kui varasemate muudatuste osas on üldiselt noortega ka konsulteeritud, siis viimastest sain vähemalt mina kõigepealt lugeda Edgari ajaveebi ja LIISi vahendusel. Tegelikult on muidugi kõik JOKK ja mis ma ikka virisen.